32. ΝΟΜΟΣ υπ’ αριθ. 801 της 1/9 Αυγ. 1978 (ΦΕΚ Α΄ 121) Περί ιδρύσεως παρά τη Ακαδημία Αθηνών Κέντρου Ερεύνης της Ελληνικής Κοινωνίας. Ίδρυσις-Σκοπός Άρθρ.1.-1.Ιδρύεται παρά τη Ακαδημία Αθηνών Κέντρον Ερεύνης της Ελληνικής Κοινωνίας, το οποίον έχει ως σκοπόν: α)την συστηματικής και εις βάθος έρευναν της ελληνικής κοινωνίας διαχρονικώς και συγχρονικώς, β)την εν γένει κοινωνικήν έρευναν δια την προαγωγήν και ανάπτυξιν των Κοινωνικών Επιστημών, γ)την συνεργασίαν με ξένας Ακαδημίας και συγγενή ιδρύματα επί θεμάτων Κοινωνικών Επιστημών και επί δημοσιευμάτων διεθνούς ενδιαφέροντος. 2.Οι σκοποί του Κέντρου δύναται να πραγματοποιηθούν: α)δια της διενεργείας ερευνών υπό των συντακτών του Κέντρου Ερευνών επί θεμάτων γενικωτέρου ενδιαφέροντος εις τον τομέα της Ελληνικής Κοινωνίας και δια της δημοσιεύσεως των πορισμάτων των ερευνών τούτων, β)δια της συγγραφής υπό των συντακτών του Κέντρου μελετών επί θεμάτων των Κοινωνικών Επιστημών, δια της διερευνήσεως στοιχείων της Ελληνικής Κοινωνίας και της δημοσιεύσεως αυτών, γ)δια της συναγωγής βιβλιογραφίας και της δημιουργίας Αρχείου δεδομένων, εις ο θα συγκεντρούνται στοιχεία και πληροφορίαι επί θεμάτων της Ελληνικής Κοινωνίας. 3.Το Κέντρον είναι επιστημονικόν τμήμα της Ακαδημίας Αθηνών, υπαγόμενον εις την Τάξιν των Ηθικών και Πολιτικών Επιστημών αυτής. 4.Αι διατάξεις των παρ. 2, 3 και 4 του άρθρ. 2 του Ν.Δ. 4545/1966 «περί τροποποιήσεως και συμπληρώσεως των «περί της Ακαδημίας Αθηνών ισχυουσών διατάξεων» εφαρμόζονται και επί του δια του παρόντος ιδρυομένου Κέντρου. Προσωπικόν του Κέντρου Άρθρ.2.-1.Δια την λειτουργίαν του Κέντρου συνιστώνται κατά κλάδους και βαθμούς αι κάτωθι θέσεις: Κλάδος ΑΤ20 Κέντρου Ερεύνης της Ελληνικής Κοινωνίας: Μία θέσις Διευθυντού επί βαθμώ 2ω. Τρεις θέσεις Συντακτών επί βαθμοίς 7ω-3ω. Κλάδος ΜΕ1 Διοικητικός-Λογιστικός: Μία θέσις επί βαθμοίς 10ω-6ω, η οποία διατιθεμένη δια την λειτουργίαν της Υπηρεσίας του Κέντρου Ερεύνης της Ελληνικής Κοινωνίας, προστίθεται εις τας κατά την δημοσίευσιν του παρόντος υφισταμένας ομοίας θέσεις του αυτού κλάδου του διοικητικού προσωπικού της Ακαδημίας Αθηνών. 2.Αι διατάξεις των άρθρ. 4, 5, 6 και 7 του Ν.Δ. 4545/1966 «περί τροποποιήσεως και συμπληρώσεως των «περί της Ακαδημίας Αθηνών ισχυουσών διατάξεων», εφαρμόζονται αναλόγως και επί του αντιστοίχου προσωπικού του Κέντρου. Όπου δια των διατάξεων τούτων γίνεται παραπομπή εις τας διατάξεις του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων» και του από 23/31.12.1955 Β.Δ/τος «περί εφαρμογής του υπαλληλικού κώδικος επί των υπαλλήλων Νομικών Προσώπων Δημοσίου Δικαίου», αύται εφαρμόζονται ως εκάστοτε ισχύουν. 3.Τα απαιτούμενα ειδικά τυπικά προσόντα  διορισμού εις τον εισαγωγικόν βαθμόν των θέσεων των Συντακτών του Κέντρου, ορίζονται, συμφώνως προς τας διατάξεις της παρ. 2 του άρθρ. 27 του  Π.Δ. 611/1977 μετά πρότασιν της Συγκλήτου της Ακαδημίας Αθηνών. Ομοίως μετά πρότασιν της αυτής Συγκλήτου, δύναται να ορισθή κατά τας  διατάξεις του άρθρ. 51 (παρ. 4) του αυτού  ως ανωτέρω Π.Δ/τος και δεύτερος εισαγωγικός βαθμός αναλόγως των προσόντων των υποψηφίων (Μετά τη σελ. 748,06) Σελ. 748,07 Τεύχος 695-Σελ. 113 613 Ακαδημία Αθηνών 31.Ι.α.31-32 δια την πλήρωσιν μιας εκ των εν παρ. 1 του παρόντος άρθρου συνιστωμένων θέσεων συντακτών. 4.Προς αντιμετώπισιν εξαιρετικών και επειγουσών αναγκών αναγομένων εις τους ερευνητικούς σκοπούς του ιδρυομένου Κέντρου, δύναται να προσλαμβάνωνται συντάκται ή συνεργάται επί σχέσει ιδιωτικού δικαίου, μέχρι 10 κατ’ ανώτατον όριον και δια χρονικήν διάρκειαν μέχρις ενός έτους, δυναμένην να παραταθή εφ’ όσον αι ανάγκαι εξακολουθούν υφιστάμεναι επί έν εισέτι έτος, ή να συγκροτώνται συνεργεία εξ ειδικών προσώπων, δι’ αποφάσεως της Συγκλήτου της Ακαδημίας Αθηνών, εκδιδομένης μετά πρότασιν της Εφορευτικής Επιτροπής ή του Ακαδημαϊκού Επόπτου του Κέντρου. Εις την κατά τα ανωτέρω απόφασιν, δέον να αιτιολογήται επακριβώς το έκτακτον και το επείγον της ανάγκης προς θεραπείαν της οποίας προσλαμβάνεται το εν λόγω προσωπικόν. Οι κατά τα ως άνω προσλαμβανόμενοι συντάκται ή συνεργάται, πρέπει να έχουν τα ειδικά τυπικά προσόντα τα απαιτούμενα δια τον διορισμόν των μονίμων συντακτών. Η αποζημίωσις του προσωπικού τούτου καθορίζεται συμφώνως προς τας διατάξεις του Ν.Δ. 1198/1972 «περί του τρόπου ρυθμίσεως των όρων αμοιβής και εργασίας του επί σχέσει εργασίας ιδιωτικού δικαίου προσωπικού του Δημοσίου, των Ο.Τ.Α. και Ν.Π.Δ.Δ. και τροποποιήσεως διατάξεων της περί συλλογικών συμβάσεων εργασίας νομοθεσίας». 5.Το προσωπικόν του Κλάδου ΑΤ20 του κέντρου λαμβάνει τας πάσης φύσεως αποδοχάς και επιδόματα, τα παρεχόμενα εις τον αντίστοιχον επιστημονικόν προσωπικόν των λοιπών Κέντρων Ερευνών της Ακαδημίας Αθηνών, πλην του προσωρινού προσωπικού επιδόματος του Νόμ. 754/1978 «περί ρυθμίσεως των αποδοχών των δημοσίων υπαλλήλων, πολιτικών και στρατιωτικών, των υπαλλήλων των Ν.Π.Δ.Δ. και άλλων τινών συναφών διατάξεων». 6.Το περί ου αι παρ. 1 και 4 του παρόντος άρθρου προσωπικόν δεν δύναται να προσληφθή προ της 1 Ιαν. 1979. Έναρξις ισχύος Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 748,08 Τεύχος 695-Σελ. 114